**PREDNÁŠKA 6.4.2020**

**RÍMSKE PRÁVO**

**DONATIO**

*Donatio* (darovanie) je záväzkovoprávna, bezodplatná dispozícia majetkom darcu v prospech obdarovaného na základe dvojstranného právneho úkonu.

*Donatio* nepatrilo v Ríme ani ku kontraktom ani k dohodám, ale bolo iba **kau­zou,** t. j. právnym dôvodom odvodených spôsobov nadobudnutia vlastníckeho práva *(mancipatio, traditió)* a vydržania. K darovaniu sa rímske právo vôbec stavalo veľmi zdržanlivo: aby niekto nadobudol vec bez protiplnenia, bolo po­dozrivé. S darovaním mohlo byť totiž spojené úplatkárstvo.

Z právneho hľadiska základom darovania je:

1. **lukratívnosť,** t. j. prenechanie nejakej veci bez nároku na protiplnenie,
2. **animus donandi** (úmysel darovať), t. j. dvojstranný prejav vôle medzi dar­com (vôľa darovať vec) a obdarovaným (vôľa prijať darovanú vec; lulianus D 39, 5,1 pr.,
3. **mravná pohnútka** (napríklad z vďačnosti darcu za to, že ho obdarovaný podporil v nebezpečenstve), ale nie právna povinnosť (napríklad povinná výživa),
4. **prevod** hmotných vecí (napríklad darovanie prsteňa), pričom darovať bolo dovolené aj nehmotné veci, vždy ale z dôvodu darovať (odpustenie dlhu, ce- sia pohľadávky, prevzatie povinnosti zaplatiť cudzí dlh).
5. Obmedzenie darovania

Vzhľadom na takmer odmietavý postoj rímskeho práva k darovacím úkonom známe boli tieto obmedzenia:

1. *lex Cincia*
2. zákaz darovania medzi manželmi
3. odvolanie darovania.

a) Lex Cincia

*Lex Cincia de donis et muneribus* z roku 204 pred Kr. zakazovala darovania nad určitú peňažnú sumu, ktorej výšku nepoznáme, s výnimkou darovania medzi určitými osobami, napríklad medzi príbuznými.

*Lex Cincia* bola ***lex imperfecta,*** to znamená, že neobsahovala sankciu ne­platnosti. Ak sa darovanie uskutočnilo nad zakázanú hranicu, bolo podľa ci­vilného práva účinné.

Z procesného hľadiska vyzerala situácia nasledovne:

* **ak sa uskutočnilo** zakázané darovanie, nebolo možné žalobou dosiahnuť vrátenie daru,
* **ak sa ešte neuskutočnilo** zakázané darovanie, poskytol prétor darcovi na jeho žiadosť *exceptio legis Cinciae.*

b) Zákaz darovania medzi manželmi

Darovanie medzi manželmi *(donatio inter virum et uxorem)* bolo v Ríme za­kázané nie zákonom, ale na základe mravu. Podľa mienky právnikov odporu­je dobrým mravom, aby si manželia vymieňali vecné dary, pretože prináleži- tosť k manželstvu sa nemá „kupovať“.

Ak sa darovanie predsa uskutočnilo, považovalo sa za ničotné. Výnimočne sa uznávali iba darovania za účelom výživy, pre prípad rozvodu a pre prípad smr­ti.

Na konci klasického práva *oratio Severi (senatus consultum* z doby cisára Ca- racalu) vyslovilo pravidlo, podľa ktorého darovanie sa **smrťou darcu** stáva účinným, ak ho dovtedy darca neodvolal.

1. Odvolanie darovania

Klasické právo ešte nepoznalo odvolanie dovoleného darovania. Až poklasické právo zaviedlo tento inštitút, a to na základe určitých dôvodov, napríkladdarcovi sa narodil povinný dedič alebo obdarovaný sa dopustil hrubého ne­vďaku voči darcovi alebo odsúdeniahodného činu proti nemu.

Odvolanie darovania sa spočiatku umožňovalo pri darovaniach patróna voči prepustencovi, neskôr medzi príbuznými a napokon sa odvolanie vzťahovalo na všetky darovania.

1. Druhy darovania

V Ríme sa vyvinuli zvláštne prípady darovania odlišné od ostatných, skon­centrované v zásade do dvoch kategórií:

1. darovanie medzi manželmi
2. darovanie pre prípad smrti.

a) Darovanie medzi manželmi

Darovanie medzi manželmi, ako vieme, bolo z mravného hľadiska zakázané. Vyskytli sa situácie, keď manžel poskytnutím daru **pre prípad rozvodu či svojej smrti** chcel manželku ekonomicky zabezpečiť. Dar tu mal podobnú funkciu ako veno a takéto darovania boli v poklasickom práve dovolené. Rozli­šujeme

donatio ante nuptias donatio propter nuptias

Bolo platné, lebo k nemu prišlo skôr, Justiniánske právo vyňalo takéto ako sa uzavrelo manželstvo, čiže ne- darovanie spod zákazu, existuje dôvod zákazu.

b) Darovanie pre prípad smrti

Pre darovanie pre prípad smrti *{donatio mortis causa)* platil dôležitý princíp: obdarovaný musí **prežiť darcu.** Tento druh darovania je prípadom suspen- zívnej kondície, t. j. obdarovaný dostane predmet daru okamihom smrti darcu (skôr nie), ak v tom čase ešte žije; v opačnom prípade sa darovanie nebude re­alizovať.

Rozlišujeme dve možnosti (Julián):

darovanie v myšlienkach na smrť

Ak darca podaruje niekomu vec v myšlienkach na svoju smrť, nado­budne obdarovaný okamžite vlast­nícke právo k veci. Ak obdarovaný zomrie skôr ako darca, môže darca prostredníctvom *condictio causa da- ta causa non secuta* (žaloba, že sa očakávané protiplnenie neuskutoč­nilo) žiadať dar späť od dedičov ob­darovaného, skrátka, môže kondiko- vať.

darovanie v nebezpečenstve smrti

Tu rozlišujeme:

1. Obdarovaný okamžite nadobud­ne vlastnícke právo a ak darca smrteľné nebezpečenstvo prežil, môže darovanie odvolať a dar kondikovať.
2. Darovanie môže byť poskytnuté pod suspenzívnou kondíciou: ob­darovaný nadobudne vlastnícke právo k daru len vtedy, ak darca smrteľnému nebezpečenstvu po­dľahol a zomrie.

ZÁVER:

Ak darca prežije smrteľné nebez­pečenstvo, je ešte stále vlastníkom daru a môže ho teda vindikovať ale­bo kondikovať.

POZOR!

Tu nejde o klasické odvolanie daru z určitých prípustných dôvodov, ale o „od­volanie“ daru z dôvodu, že jednoducho nenastala udalosť (smrť darcu) pod­mieňujúca samo darovanie.

1. OBLIGATIONES QUASI EX CONTRACTU

Okrem inominátnych kontraktov, neformálnych dohôd *(constitutum, recep­túra)* a okrem darovania existovali v Ríme aj ďalšie záväzky, ktoré mali úzky vzťah ku kontraktom. Justiniánske Inštitúcie (3, 27) ich nazývajú **kvázikon- trakty.**

Poznámka:

Kvázikontrakty spolu s kvázideliktmi systematicky patria medzi *variae cau­sarum figurae* .

**NEGOTIORUM GESTIO**

*Negotiorum gestio* (obstaranie cudzích záležitostí bez príkazu) ako druh kvá- zikontraktu je vykonanie cudzej záležitosti obstarávateľom *(negotiorum ges­tor)* bez predchádzajúcej dohody so zainteresovaným *(dominus negotii).*

ZÚČASTNENÉ STRANY: zainteresovaný *(dominus negotii)* ŽALOBY:

* zainteresovanému patrí *a. negotiorum gestorum (directa)*

obstarávate! *(negotiorum gestor)*

* obstarávateľovi patrí *a. negotiorum gestorum (contraria)* CIEĽ ŽALÔB:

*a. n. g. directa*

*a. n. g. contraria*

= a) riadne vykonanie alebo dokončenie začatého konania

1. vydanie toho, čo *negotiorum gestor* obstaral
2. náhrada škody v prípade porušenia povinností

= a) náhrada výdavkov spojených s obstaraním záležitosti

* *Negotiorum gestio* je **dvojstranný** nerovný právny úkon: z neho vzniká pravidelne povinnosť obstarávateľa a nepravidelne povinnosť zain­teresovaného.
* *Negotiorum gestio* je **neformálny** právny úkon : na vznik nie je po­trebná konkrétna forma prejavu vôle.
* *Negotiorum gestio* je **lukratívny** právny úkon: obstarávateľovi pat­rí iba nárok na náhradu eventuálnych výdavkov vynaložených v súvislosti s obstaraním cudzej záležitosti.
1. Vznik bezpríkazného konania

Pre Rimanov bolo nepatričné, aby sa niekto miešal do cudzích záležitostí. Pomponius túto myšlienku právnicky vyjadril takto:

Pomponius D 50, 17, 36:

Culpa est immiscere se rei ad se non I Zamiešať sa do záležitosti, ktorá sa pertinenti. | dotyčného netýka, je zavinením.

Ak sa ale predsa začalo s obstarávaním pre iného alebo sa už aj dokončilo **(obyčajne** sa tak dialo v nevyhnutných prípadoch a z priateľskej náklonnos­ti k neprítomnému zainteresovanému), muselo takéto obstaranie vyjadrovať znaky skutkovej podstaty bezpríkazného konania.

**Skutkovú podstatu vzniku** obstarania cudzích záležitostí bez príkazu tvo­ria tieto právne skutočnosti:

1. Obstaranie záležitosti **sa deje *sine mandatu*** zainteresovaného, t. j. chýba zjednotenie vôle medzi zainteresovaným a obstarávateľom, chýba *consensus;* to je dôvod, pre ktorý nemôže byť reč o kontrakte (Gaius D 44, 7, 5 pr.).

Poznámka:

K obstaraniu záležitosti môže dôjsť na základe predchádzajúceho osobitne prá­vom regulovaného právneho vzťahu, ak sa obstaranie deje z konania poruční­ka, mandatára (sem patrí aj konanie prokurátora, ak nie je osobne závislý od druhej osoby). V takom prípade zase nie je reč o bezpríkaznom konaní.

1. Obstaranie záležitosti sa deje **v cudzom záujme,** t. j. musí sa vykonať v záujme zainteresovaného. Či ide o cudzí záujem, posudzovalo sa z objek­tívneho hľadiska. Poklasické právo, pod vplyvom teórie vôle, do popredia po­stavilo subjektívne presvedčenie obstarávateľa o tom, že koná pre iného. Ak sa obstaranie udialo v záujme zainteresovaného a aj obstarávateľa, zdráha­li sa rímski právnici výslovne priznať žalobu z bezpríkazného konania.Príkladom môže poslúžiť prípad zajatia troch Rimanov Luzitán- cami (Paulus D 3, 5, 20 pr., Blaho - Hausmaninger, prípad 148).
2. Obstaranie záležitosti spočíva **v uskutočnení faktickej alebo právnej činnosti,** ktorá nie je ani *contra legem* ani *contra bonos mores.*
3. Obstaranie záležitosti musí byť pre zainteresovaného ***utiliter*** (užitočné). Prétorský edikt *de negotiis gestis* (Ulpianus D 3, 5, 3 pr.) zakotvuje veľkú sta­rostlivosť *(magna utilitas).* Tieto slová sa nachádzajú u Ulpiána D 3, 5,1).

Obstaranie záležitosti nemuselo byť užitočne dokončené; stačilo, ak bolo ***utiliter coeptum*** (ak sa užitočne začalo). Napríklad obstarávate!’ našiel na ulici zraneného otroka svojho neprítomného suseda. Napriek lekárske­mu ošetreniu a starostlivosti otrok zraneniu podľahol.

1. Obstaranie záležitosti sa deje **bezodplatne.** Podobne ako pri príkaznej zmluve je *negotiorum gestio* prejavom služby medzi priateľmi, a preto od­platné obstaranie by sa priečilo povahe veci.
2. Zodpovednosť obstarávateľa

Obstarávate!’je povinný **riadne a starostlivo** vykonať záležitosť, ktorú vzal na seba, najmä začatú činnosť dokončiť.

Po vykonaní záležitosti je obstarávate!’ povinný **vydať** zainteresovanému všetko, čo obstaral. Ak obstarávate!’ záležitosť riadne a starostlivo nevykonal alebo obstarané zainteresovanému nevydal, je povinný nahradiť zaintereso­vanému škodu.

Obstarávate!’ zodpovedal za ***dolus a culpa.*** Výnimočne sa jeho zodpovednosť rozšírila aj na *vis maior,* ak obstaral záležitosť, ktorú by podľa doterajšieho správania nebol býval zainteresovaný obstaral. Na presadenie uvedených po­vinností má zainteresovaný *actio negotiorum gestorum (directa).*

1. Zodpovednosť zainteresovaného

Zainteresovaný je povinný nahradiť obstarávateľovi náklady, ktoré mal s ob­staraním záležitosti, pravdaže, za predpokladu, že vykonaná činnosť naplnila skutkovú podstatu vzniku bezpríkazného konania.

Na presadenie uvedenej povinnosti zainteresovaného má obstarávate!’ *actio negotiorum gestorum (contraria).*